***The Stepford Wives*** (norsk kinotittel: *Drømmefabrikken*) er en amerikansk thriller og science fiction-grøsser fra 1975 regissert av Bryan Forbes. Filmen handler om den idylliske amerikanske forstaden Stepford. Hit flytter ekteparet Joanna og Walter. Stedet viser seg å skjule en mørk hemmelighet som på mystisk vis påvirker alle kvinnene på stedet. Hovedrollen spilles av Katharine Ross, mens sentrale biroller spilles av Paula Prentiss og Peter Masterson. Filmen er basert på Ira Levins roman *The Stepford Wives*.

Filmen har fått tre oppfølgere, som alle er produsert for TV: *Revenge of the Stepford Wives* (1980), *The Stepford Children* (1987) og *The Stepford Husbands* (1996). I 2004 kom en nyinnspilling med en humoristisk vri.

Filmen ble verken en suksess hos publikum eller hos kritikerne.

Handling
--------

Ekteparet Joanna og Walter Eberhart flytter til den idylliske amerikanske forstaden Stepford. Etter en stund synes både Johanna og en del andre av kvinnene at det er noe underlig med stedet. Mennene samles hver aften hvor de gjør noe hemmelig, og etter en tid gjennomgår kvinnene en personlighetsforandring - de begynner oppføre seg som mannens drøm om den "perfekte" kone. Johanna blir etterhvert vitne til at flere av de hun blir kjent med blir forvandlet på samme vis. Virkelig skremmende blir det da hennes frigjorte venninne plutselig en dag oppfører seg på samme måte. Hun innser at hun kan bli som de andre og bestemmer seg for å finne ut hva som egentlig skjer i Stepford.

Om filmen
---------

Filmen har blitt beskrevet å ha en pro-feministisk holdning.

Den fikk blandet mottakelse av kritikerne, noe som gjenspeiles i at den har oppnådd 69 % på Rotten Tomatoes. Roger Ebert gav den 2 av 4 stjerner, mens Leonard Maltin gav den 3 av 4 stjerner.

Den innbrakte 8,7 millioner ved amerikanske kinoer.

Katharine Ross vant prisen for beste kvinnelige skuespiller ved Saturn Award.

I rollene
---------

(utvalg)

* Katherine Ross .... Joanna Eberhardt
* Peter Masterson .... Walter Eberhardt
* Paula Prentiss .... Bobby Markowe
* Nanette Newman .... Carol Van Sant
* Tina Louise .... Charmaine Wimperis
* Patrick O'Neal .... Dale "Diz" Coba
* Carol Eve Rossen .... Dr. Fancher (as Carol Rossen)
* William Prince .... Ike Mazzard
* Carole Mallory .... Kit Sundersen
* Josef Sommer .... Ted van Sant
* Franklin Cover .... Ed Wimperis
* George Coe .... Claude Axhelm

Referanser
----------

1. 1 2  «'The Stepford Wives': Inside the making of the 1975 feminist horror classic». *EW.com* **(engelsk)**. 23. oktober 2017. Besøkt 22. mars 2019.
2. ↑  «The Stepford Wives (1975)». *Rotten Tomatoes* **(engelsk)**. Besøkt 22. mars 2019.
3. ↑  Maltin, Leonard (3. september 2013). *Leonard Maltin's 2014 Movie Guide* **(engelsk)**. Penguin. ISBN 9781101609552.
4. ↑  «The Stepford Wives». Besøkt 22. mars 2019.
5. ↑   .  Manglende eller tom `|tittel=` (hjelp)

Eksterne lenker
---------------

* (en) *The Stepford Wives* på Internet Movie Database Rediger på Wikidata

* (sv) *The Stepford Wives* i Svensk Filmdatabas Rediger på Wikidata

* (en) *The Stepford Wives* på AllMovie Rediger på Wikidata

* (fr) *The Stepford Wives* på Allociné Rediger på Wikidata

* (nl) *The Stepford Wives* på MovieMeter Rediger på Wikidata

* (en) *The Stepford Wives* på Turner Classic Movies Rediger på Wikidata

* (en) *The Stepford Wives* på American Film Institute Rediger på Wikidata

* (en) *The Stepford Wives* på Rotten Tomatoes Rediger på Wikidata